|  |  |  |
| --- | --- | --- |
| Forskningsudvalget | |  |
| Mødereferat UDKAST | | 10. oktober 2022 |
| Forum | Forskningsudvalg |  |
| Møde afholdt | 5. oktober 2022 kl. 16:00-17.00 |  |
| Sted | Lokale 10-4-05 |  |
| Referent | Charlott Hoffmann Jensen |  |

Til stede

Andreas Bandak (AB), Trine Brox (TB), Thomas Brudholm (ThB), Emilie Dybdal (ED), Annika Hvithamar (AH), Ravinder Kaur (via zoom) (RK), Catharina Raudvere (CR), Jakob Skovgaard-Petersen (JSP), Katrine Stevnhøj (KS), Mikhail Suslov (MS) og Charlott Hoffmann Jensen (CHJ).

Fraværende med afbud

Mai Corlin Frederiksen, Fredrik Hagen og Ravinder Kaur.

Dagsorden

1. **Gennemgang af centre**

ToRS' centre blev drøftet af FU med fokus på de vedtagne kriterier for [ToRS' centre](https://kunet.ku.dk/fakultet-og-institut/tors/forskning/centre-på-tors/Documents/Sagsnotat_Centre%20på%20ToRS%20godkendt%20december%202020.pdf): Dvs. at centre ses som større forskningssamarbejder, hvor minimumskriteriet er, at der er (mindst) en fuldtidsansat centerleder, kontinuerlige, eksternt finansierede kollektive projekter, regelmæssige aktiviteter (workshops, seminarer, konferencer) og en eller flere tilknyttede ph.d.-studerende.

FU's drøftelse danner baggrund for ledelsens GRUS med centrene som finder sted i oktober-december 2022. Tilstedeværende centerledere forlod rummet under drøftelsen af deres centre.

FU ønsker i nærmeste fremtid at begynde en drøftelse af fremtidige centre på ToRS, særligt hvilke strategiske overvejelser, der gør sig gældende før nye centre oprettes på instituttet.

**Centre for the Study of Indian Science**

FU drøftede centerets nuværende status, hvor der ikke er fuldtidsansatte tilknyttet centret og hvor det eksterne projekt tilknyttet centeret ikke har relation til Zysk-samlingen. FU foreslår, at centeret omstruktureres til en samling og promoveres som sådan på instituttets hjemmeside. Dette for at skærpe promoveringen af samlingen, som potentielt kan tiltrække forskningsmidler.

**Carsten Niebuhr Center for Multi-Cultural Heritage**

FU drøftede centeropbygningen, hvis kerne udgøres af tre fastansatte forskere på ToRS, som hver især bedriver interessant og vigtig kulturarvsforskning. Det fremgår dog ikke hvordan deres individuelle projekter relaterer til den fælles mission, hvilket afspejles i at centeret ikke p.t. har fælles aktiviteter. FU foreslår, at centeret nedlægges, men at forskerne opfordres til at søge om klyngemidler, gerne med en bredere inddragelse af særligt forskere på Mellemøststudier, for at fortsætte og nytænke instituttets oplagte fokus på kulturarv. Dette vil blive drøftet i efterårets GRUS med centeret.

**Centre for the Study of Early Agricultural Societies**

Centeret har en tydelig profil, en solid organisering og en ambitiøs forskningsstrategi. FU opfordrer til, at det på centerets hjemmeside tydeliggøres, hvordan CSEAS indlejrer sig i TORS yderligere forskningsportefølje. Det blev også drøftet, hvordan de til centeret tilknyttede ph.d.'er i højere grad kan integreres i ToRS' ph.d.-gruppe.

**Copenhagen Centre for the Study of Theosophy and Esotericism**

FU drøftede problematikken omkring forskningscentre, der finansieres 100% fra en privat fond (Blavatsky Trust) og hvordan det påvirker instituttets forskningsstrategi. Det fremgår af centerrapporten - og af de pågående forhandlinger - at centerlederen kontinuerligt søger om støtte fra konkurrenceudsatte forskningsmidler, hvis succesrate også vil være et opmærksomhedspunkt i fremtidige evalueringer af centeret. Armlængdeprincippet mellem ekstern funding og studienævnets myndighed over udbudt undervisning blev endvidere påpeget.

**Center for Contemporary Buddhist Studies**

Centeret har en tydelig forskningsprofil, et solidt forankret nationalt og internationalt netværk og en kontinuerlig funding af kollektive projekter. Centeret rækker ud til flere faglige miljøer på instituttet. FU drøftede sårbarheden i centerstrukturen, hvor mange aktiviteter hænger på en enkelt fuldtidsansat. Om muligt vil det være ønskværdigt, at flere fastansatte ToRS-medarbejdere knyttes til centeret.

**Komparative kulturstudier**

Centeret er veletableret med en lang historik for tiltrækning af forskningsmidler, internationalt netværk, regelmæssige afholdelse af workshops og seminar - og en velfungerende tilvalgsuddannelse. FU drøftede værdien af at have permanente centre, og hvilken indflydelse det har på fokuseringen af centerets aktiviteter. Det blev endvidere drøftet, hvorvidt centeret formelt skulle inddrage ansatte ved minoritetsstudier og tværkulturelle studier i centerstrukturen. Endelig blev det påpeget, at centerets hjemmeside trænger til en grundig revidering.

**The Many Roads in Modernity**

Centeret har mange aktiviteter, en omfattende bogserie, gode netværk og kontinuerlige MSC-stipendier. FU drøftede om titlen på centeret (der stammer fra et, nu afsluttet, kollektivt projekt) bør ændres, så den afspejler centrets fokus på Balkan og muslimske fromhedsprakis. Alternativt, om centeret bør udvide sine aktiviteter, så de i højere grad inddrager bredere dele af ToRS. Det sidste alternativ vil øge centerets volumen, potentielt være samlende for flere forskere ved ToRS, endvidere kunne aflaste centerlederens mange opgaver.

**Center for Applied Ecological Thinking**

Centeret er først startet op fra januar 2022, hvorfor der endnu ikke foreligger en årsrapport. Centeret indkaldes til GRUS i E22 og skal aflevere årsrapport i 2023.

**Center of Global South-Asia Studies**

Centeret har ikke indsendt årsrapport for 2023. FU foreslår (med centerleders billigelse) at centeret nedlægges. Centerleder er formand for ADI, der p.t. er under omlægning (funding fra hhv. SAMF og HUM ophører). FU billiger, at ADI indlejres på ToRS som et center. De nærmere forhold drøftes til GRUS i E22.

Mødet slut kl. 17:40